દાહોદ: દાહોદ ખેતીવાડી ઉત્પન્ન બજાર સમિતિની ચૂંટણી અંતર્ગત આવતીકાલે તા: 3 માર્ચના રોજ વેપારી વિભાગની 4 તથા ખેડૂત વિભાગની 8 બેઠકો કાજે ચૂંટણી યોજાનાર છે. આશરે 8 દાયકાથી દાહોદનું નાક બની રહેલ દાહોદનું અનાજ માર્કેટ સંસ્થા, મહાજન પરંપરાનો ઉત્કૃષ્ઠ નમુનો બની રહેવા પામી છે. નગરમાં અનન્ય મહત્વ ધરાવતી આ સંસ્થા ખાતે અગાઉ ચૂંટણી બદલે પસંદગી કરી પોતાની પસંદગીના ઉમેદવારને વહીવટમાં મોકલાતા. પરંતુ છેલ્લા કેટલાક સમયથી અહીં તે પરંપરા બંધ થઇ તે બદલે ચૂંટણી યોજાતી થઇ છે.